**Βασούλα Δελλή**

|  |  |
| --- | --- |
| **Ημερομηνία και τόπος γέννησης**  26 Απριλίου 1986, Θεσσαλονίκη | **Στοιχεία επικοινωνίας**  Τηλέφωνο: +30 6978895921  Διεύθυνση: Μυκάλης 52, 10435, Αθήνα  Email: vassulad@hotmail.com |

Βιογραφικό Σημείωμα

Η Βασούλα Δελλή είναι μουσικός, performer, συνθέτρια και παιδαγωγός. Το έργο της εστιάζει στη δυναμική της φωνής και αναδεικνύει τις εκφραστικές της δυνατότητες ξεπερνώντας τα παραδοσιακά σύνορα των μουσικών ειδών. Είναι απόφοιτος του Τμήματος Μουσικών Σπουδών του ΑΠΘ και του Royal Central School of Speech and Drama στο Λονδίνο (MA in Music Theatre). Έχει σπουδάσει κλασικό τραγούδι και όπερα στο Κρατικό Ωδείο Θεσσαλονίκης, πιάνο και ανώτερα θεωρητικά.

Ως μουσικός και performer έχει συνεργαστεί με ένα ευρύ φάσμα καλλιτεχνών και μουσικών συνόλων, συνδυάζοντας τη λυρικότητα της κλασικής μουσικής και της όπερας, την ενέργεια και την εκφραστικότητα του μουσικού θεάτρου, την αυθεντικότητα της παραδοσιακής μουσικής και τη ρυθμική ακρίβεια της ηλεκτρονικής. Έχει πραγματοποιήσει σειρά συναυλιών και παραστάσεων σε Ελλάδα και εξωτερικό (Εθνική Λυρική Σκηνή, Royal Albert Music Hall, Roundhouse venue, Subset Festival, Στέγη Ιδρύματος Ωνάση, Μέγαρο Μουσικής Θεσσαλονίκης, Μέγαρο Μουσικής Αθηνών, Nostos Festival). Είναι ιδρυτικό και ενεργό μέλος του γυναικείου φωνητικού συνόλου Πλειάδες. Ως συνθέτρια, έχει γράψει μουσική για θέατρο, χορό και εικαστικές πολυμεσικές εγκαταστάσεις.

Η Βασούλα έχει σχεδιάσει και συντονίσει εργαστήρια φωνητικής, πολυφωνικού και χορωδιακού τραγουδιού. Από το 2014 εργάζεται ως μουσικός και καθηγήτρια πιάνου στη Μοντεσσοριανή Σχολή Αθηνών Μαρία Γουδέλη.